Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 2858

c) Fel tudja sorolni és Magyarország vaktérképén közelítő pontossággal jelölni tudja a tanult történelmi helyeket. Képes arra, hogy a hozzájuk fűződő jelentősebb személyeket és eseményeket ismertesse. 2006/20/II. szám AZ EMBER A TERMÉSZETBEN MŰVELTSÉGI TERÜLET TANTERVEI 5–8. ÉVFOLYAM 2006/20/II. szám Az Ember a természetben műveltségi terület részletes tantervei mintegy másfél évtizedes tanterv- és taneszköz-fejlesztési praxis, kutatási és kísérleti eredmény, gyakorlati kipróbálási tapasztalat felhasználásával nyerték el végleges formájukat. Az eredeti tanterveket az Értékközvetítő és Képességfejlesztő Program Országos Központja dolgozta ki Zsolnai József koncepciója alapján. Ezen ÉKP-tanterv tantárgyi tanterveit – intézményünkben helyi alternatív tantervként alkalmazva – újabb többszöri kipróbálás alapján alakították olyanná a Zalabéri Általános Iskola pedagógusai, hogy más, igényes, szokatlan tevékenységeket is bátran alkalmazó pedagóguscsoportok nyugodtan alkalmazhatják őket helyi tanterveikben. A Képességfejlesztő és értékőrző kerettanterv (KÉK) részletes tantervei a NAT 2003-hoz igazítottak. Az általános iskola 5–8. évfolyamára az Ember a természetben műveltségi területen belül a következő tanterveket közöljük: Bevezetés a természettudomány alapjaiba 5–8. Biológia 7–8. Ökológia 8. Fizika 6–8. Kémia 7–8. Â Az egyes tantervek jellemzőit, az alkalmazásukhoz szükséges feltételeket a tantárgyi tantervek ismertetői tartalmazzák. ÂA tanulásához-tanításához javasolt időkeretet az összefoglaló óraterv javaslat és a tanterv tartalmazza. ÂE részletes tantervek nem önmagukban álló dokumentumok. Minden egyes tantárgyi tantervhez pedagógiai segédletek és az adott tantárgy tanulását segítő – zömmel saját fejlesztésű – taneszközök tartoznak. A tantárgyi tanterveken túl minden egyes tantárgyhoz négyféle pedagógiai segédlet készült és készül. Ezek az alábbiak:  tanítási program ( vagy tantárgyi útmutató),  feladatgyűjtemény,  időterv,  mérőlap és értékelési útmutató. ÂA Képességfejlesztő és Értékőrző Kerettanterv bármilyen tantárgyi tantervének, segédleteinek és taneszközeinek használatára továbbképzések keretében készülhetnek fel az ilyen típusú szolgáltatást igénylő pedagógusok. 2006/20/II. szám BEVEZETÉS A TERMÉSZETTUDOMÁNY ALAPJAIBA 5–8. évfolyam 2006/20/II. szám A Képességfejlesztő és értékőrző kerettanterv (KÉK) a Zalabéri Általános Iskola fejlesztő pedagógusai által összeállított, a gyakorlatban több ízben kipróbált, és a NAT 2003-hoz igazított, részletes tanterv. Ezen kerettanterv alapját az Értékközvetítő és Képességfejlesztő Program (ÉKP) 5–8. évfolyam számára kimunkált alternatív tanterve képezte. Az itt közölt, 5–8. évfolyamra szóló Bevezetés a természettudomány alapjaiba tanterv szerves előzménye az 1–4. évfolyam Természetismeret tanterve. Szerves folytatása a 7–8. évfolyam számára kidolgozott Biológia és a 8. évfolyam Ökológia, környezettan tanterve. Javasolt óraszám Évfolyam 5. 6. 7. 8. Óraszám (hetente) 1,5 0,5 0,5 0,5 A KÉK és a NAT 2003 viszonyának jellemzői A KÉK Bevezetés a természettudomány alapjaiba tantárgyi kerettanterv az Ember és természet műveltségi terület Természetismeret műveltségi részterületére terjed ki. A kerettanterv a műveltségi részterület követelményeit a Kölcsönhatások és energiaváltozások, valamint a Természetföldrajzi környezetünk kivételével lefedi. Az előbbire a KÉK 6. évfolyam számára kimunkált Fizika kerettanterve, az utóbbira az 5–6. évfolyam Földrajz kerettanterve ad választ. A Bevezetés a természettudomány alapjaiba kerettanterv a NAT műveltségi területek oktatásának kiemelt fejlesztési feladatok követelményei közül a Környezeti nevelés és az EU és kultúra, továbbá a Testi és lelki egészség követelményeinek teljesítésére helyezi a fő hangsúlyt. Ezen kívül segíti a Hon- és népismeret és a Tanulás közös követelményeinek teljesítését. A Természetismeret kerettanterv jellemzői A Bevezetés a természettudomány alapjaiba kerettanterv – illeszkedve a KÉK tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulási-tanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a tantervi követelmények, amelyeket a tanulóknak kell produkálniuk ahhoz, hogy az adott évfolyam végén legalább megfelelt (elégséges) teljesítményminősítést (osztályzatot) szerezzenek. Az egyes kerettantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A kerettanterv teljesítménykövetelményeit – következetes tanulás és tanulás segítés révén – bármely tanuló teljesíteni tudja. A kerettanterv tanulási programja módot kínál a differenciált tanulásszervezésre a pedagógusok számára. A kerettanterv szorgalmazza a természetben való munkálkodást, a terepgyakorlatok keretében történő tanulást. A kerettanterv alkalmazásához szükséges feltételek A Bevezetés a természettudomány alapjaiba kerettantervet biológia-földrajz vagy biológia-kémia szakos tanári diplomával rendelkező, tereptani ismeretekben felkészült pedagógus eredményesen taníthatja. A kerettanterv különösebb tér- és időszervezést nem igényel. A természettudományi szaktanterem segítheti a tanulásszervezést. Jól felszerelt biológia szertár és iskolakert megléte viszont fontos feltétel. 2006/20/II. szám A szükséges tankönyvek, segédkönyvek és egyéb taneszközök fejlesztését, pedagógiai programmá kidolgozását tervezzük az ÉKP-ban kipróbált és alkalmazott tapasztalatok alapján. Taneszköz, tanítási segédlet Évfolyam Cím 5–8. Bevezetés a természetttudomány alapjaiba c. könyv készül. Franyó István: Biológiai album I. Franyó István: Biológiai album II. Első atlaszom. Varga Zoltán: Állatismeret. Simon–Csapody Vera: Kis növényhatározó. A tananyagelsajátítás, az ellenőrzés és az értékelés módszere az 5–8. évfolyamon A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek Y szövegfeldolgozás (adatkeresés, lényegkiemelés, vázlatkészítés, fogalomábra készítése, táblázat készítése) Y periódusos rendszer, fizikai táblázatok használata Y kísérletezés (mérés, vizsgálat, reproduktív kísérlet, problémamegoldó kísérlet) Y térképolvasás (a térképjelek szerinti tájékozódás, információolvasás) Y térképkészítés (méretarányos térkép készítése a közvetlen lakóhelyről, iskoláról és környékéről) Y médiák műsorainak meghallgatása, megtekintése és a videofilmek, CD-k megtekintése (a sugárzott és a multimédiás ismeretterjesztő filmek megtekintése, adott szempontok szerinti feldolgozása) Y szövegalkotás (reproduktív, félreproduktív, produktív) Y írásbeli felelés (a szövegértés ellenőrzése a munkafüzet és a tankönyv feladatainak megoldásával) Y felelés szóban (a szövegek, kísérletek, térképek értelmezésének és bemutatásának ellenőrzése) Y felelés gyakorlatban (a mérés, a vizsgálat, a kísérlet elvégzése, bemutatása) Y felelés szóban és írásban (a meghatározások, szabályok szó szerinti ellenőrzése; a tanultak megadott szempontok, és jegyzet alapján történő elmondása) Y tanulói értékelés (önértékelés, diáktárs értékelése, csoport véleményének kifejezése) Y tanári értékelés (formatív: a teljesítményt megerősítő, korrigáló, szabályozó, szummatív: témazáró, félévzáró és tanévzáró dolgozat diagnosztikus mérés: zárt és nyíltvégű tesztek, a tanuló aktivitásának, feladatvállalásának, problémamegoldó készségének, önmaga aktualizálása fokának megítélése) Y zsűri értékelése (házi és iskolán kívüli versenyek) 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes